Document ID: /roh_data/filtered/fineweb-2-filterrobots_roh.jsonl.gz/42752

Guids publics inscenai tras il marcau vegl da Glion
Regularmein organisescha l'Anna Catrina SA guids inscenai tras il marcau vegl da Glion. A caschun d'in guid inscenau tras il marcau vegl da Glion veseis Vus co la glieud viveva e luvrava da lezzas uras egl emprem marcau sper il Rein ed udis historias interessantas dall'epoca da gliez temps. Dus acturs meinen a moda simpatica tras il marcau vegl da Glion e presentan duront la viseta guidada differentas figuras dalla historia dil marcau.
Las turas inscenadas tras il marcau vegl da Glion d'Anna Catrina SA san vegnir visitadas da singulas persunas senza annunzia duront ils datums publics. Plinavon san las turas inscenadas tras il marcau vegl da Glion cun in actur vegnir reservadas individualmein. Ellas cuozzan rodund 75 minutas e cuostan 100.00 francs prezi da basa per gruppa + 10.00 frans per carschi + CHF 5.00 per affons. Bugen pren Anna Catrina SA encunter Vossa preannunzia per formular.
mira!cultura Ortsführungen
Il Museum Regiunal Surselva presenta «mira!cultura Ortsführungen»
Ils vitgs dalla Surselva e dil marcau da Glion han ina historia interessanta che tonscha tochen lunsch anavos el temps medieval. Aunc oz anflan ins denter ils baghetgs e l’infrastructura moderna fastitgs da quei temps. Bia da quei ei misterius e leventa las marveglias da vuler entelgir dapli sur da sia patria e siu liug da vacanzas. In versau team da guids da cultura arva a turists ed indigens ina finiastra el vargau ed illustrescha il mintgadi actual.
- mira!cultura Ortsführung Ilanz/Glion
- mira!cultura per affons: "Memory-Tour" el marcau vegl da Glion
- mira!cultura Ortsführungen Waltensburg/Vuorz
- mira!cultura Ortsführungen Vella e Vella/Pleif
- mira!cultura Ortsführung Lumbrein
- mira!cultura Ortsführung Vrin
- mira!cultura Ortsführung Surcasti
- mira!cultura guida da caplutta Meierhof
Las turas da mira!cultura san era vegnir reservadas individualmein. Bugen pren il Museum Regiunal Surselva encunter Vossa preannunzia per formular ni per telefon 081 925 41 81.
Historia(s) tier la reformaziun - guidas da cultura atras il marcau vegl
Ils guids da mira!cultura ein sefatschentai intensivamein cul tema reformaziun el cantun Grischun e spezialmein cun la reformaziun el marcau da Glion. Ussa porschan els ils suandonts guids per gruppas e classas da scola:
Las turas cuozzan rodund 90 minutas e cuostan 150.00 francs per ina gruppa da maximal 24 persunas. Bugen pren il Museum Regiunal Surselva encunter Vossa preannunzia per formular ni per telefon 081 925 41 81.